**Jaslovské Bohunice, Alena Haršányiová, hlavná kontrolórka obce**

**SPRÁVA Z KONTROLY**

 V zmysle § 18d - 18f zákona č. 369/1990 Zb. o obecnom zriadení v znení neskorších predpisov a na základe Plánu kontrolnej činnosti hlavného kontrolóra obce Jaslovské Bohunice na II. polrok 2017 schváleného uznesením Obecného zastupiteľstva v Jaslovských Bohuniciach (ďalej len „obecné zastupiteľstvo“) č.334/VII zo dňa 27.06.2017 bola vykonaná hlavnou kontrolórkou obce Jaslovské Bohunice Alenou Haršányiovou od 11. 09. 2017 do 14. 09. 2017 s prerušením, *kontrola vyúčtovania poskytnutých dotácií za rok 2016 t. j. od 01. 01. 2016 do 31. 12. 2016 na*  Obecnom úrade Jaslovské Bohunice, 919 30 Jaslovské Bohunice, nám. Sv. Michala, IČO 00312614.

 Cieľom kontroly bolo zistiť objektívny stav kontrolovaných skutočností a ich súlad so všeobecne záväznými právnymi predpismi a internými predpismi so zameraním na preverenie procesu vyúčtovania dotácií poskytnutých z rozpočtu obce.

 Pri vykonávaní kontroly sa vychádzalo najmä zo zákona č. 431/2002 Z. z. o účtovníctve v znení neskorších predpisov a zo zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon č. 583/2004 Z. z.“) a všeobecne záväzným nariadením o podmienkach a postupe pri poskytovaní dotácií z rozpočtu obce Jaslovské Bohunice.

 Vykonanou kontrolou nebolo v kontrolovanom subjekte zistené porušenie všeobecne záväzných právnych predpisov a ani interných predpisov.

Kontrolované boli nasledovné doklady a písomnosti:

1. Doručené žiadosti, ktoré boli schválené obecným zastupiteľstvom.

2. Uznesenie obecného zastupiteľstva, ktorými boli schválené dotácie.

3. Zmluvy o poskytnutí dotácií z rozpočtu obce Jaslovské Bohunice

4. Vyúčtovanie dotácií - doklady k zúčtovaniu dotácií preukazujúce použitie finančných prostriedkov z dotácie za obdobie od 01.01.2016 do 31.12.2016.

 V zmysle zákona č. 583/2004 Z. z. je obec oprávnená zo svojho rozpočtu poskytovať dotácie za podmienok ustanovených všeobecne záväzným nariadením. Na základe uvedeného, bolo obecným zastupiteľstvom schválené Všeobecne záväzné nariadenie o podmienkach a postupe pri poskytovaní dotácií a návratných výpomocí z rozpočtu obce Jaslovské Bohunice (ďalej len „VZN“).

 VZN stanovuje podmienky, vymedzuje okruh subjektov a upravuje postup pri poskytovaní dotácií z vlastných prostriedkov obce. Vo VZN je presne definované, na aký účel môže obec dotáciu pos-kytnúť, čo musí žiadosť obsahovať, ako aj podmienky vyúčtovania poskytnutej dotácie.

 Obecné zastupiteľstvo schválilo pridelenie dotácie na rok 2016 z finančných prostriedkov obce týmto žiadateľom, ktorí predložili písomné žiadosti spĺňajúce náležitosti uvedené vo VZN :

* Jednota dôchodcov Slovenska –na kultúru a činnosť
* OZ Folkórna spevácka skupina Blavanka – na činnosť FS
* Poľovnícke združenie Blava Jaslovské Bohunice- na ochranu prírody a šport
* Dobrovoľný hasičský zbor Jaslovské Bohunice – na činnosť občianskeho združenia
* Jazdecký klub AXA Jaslovské Bohunice – na prevádzku klubu
* OZ Meander Jaslovské Bohunice – na šport, činnosť
* Rímsko-katolícka farnosť Jaslovské Bohunice
* Dobrovoľný hasičský zbor Paderovce – na činnosť združenia

 ŠK Blava 1928 Jaslovské Bohunice- prostriedky prerozdelené jednotlivým zložkám ŠK – účel poskytnutej dotácie: výstroj, cestovné pre trénerov, hráčov a mužstvá, starostlivosť o hraciu plochu, réžia a činnosť klubu, vyúčtovanie rozhodcov, údržba a oprava mechanizmov, starostlivosť o hráčov a mužstvá, čistiace a kancelárske potreby.

*Je možné konštatovať, že obecné zastupiteľstvo schválilo dotácie v súlade s § 7 ods. 4 zákona č. 583/2004 Z. z. a v súlade so VZN.*

Poskytnutie dotácie je okrem podanej a schválenej žiadosti podmienená uzatvorením zmluvného vzťahu medzi obcou a žiadateľom, Náležitosti takejto dohody (zmluvy) sú presne vymedzené vo VZN.

Kontrolou bolo zistené, že po schválení dotácie obecným zastupiteľstvom, starostka obce v zmysle § 51 Občianskeho zákonníka uzatvorila so žiadateľom písomnú zmluvu o poskytnutí dotácie z rozpočtu obce.

**Pri kontrole som sa zamerala hlavne na vyúčtovanie dotácií poskytnutých v zmysle VZN, ktoré podliehajú ročnému zúčtovaniu.**

Kontrolované bolo , či boli dotácie použité na účel, na ktorý boli poskytnuté a ako je uvedené v predložených vyúčtovaniach. Účtovníctvo je vedené v zmysle zákona o účtovníctve. Údaje sú chronologicky zapísané v účtovných denníkoch a pokladničných denníkoch, obsahujú všetky náležitosti. Priložené sú účtovné denníky, príslušné výpisy z účtov, faktúry, cestovné príkazy. Pokladničné denníky s pokladničnými výdavkovými dokladmi a prílohami.

*Je možné konštatovať, že ku kontrole boli predložené všetky vyúčtovania a predložené doklady hodnoverne preukázali účel použitia dotácie.*

Jaslovské Bohunice, september 2017

**Za kontrolný orgán:**

Alena Haršányiová - hlavná kontrolórka obce ......................................

**Odovzdanie správy z kontroly dňa .............................. svojím podpisom potvrdzuje vedúci kontrolovaného subjektu**

Božena Krajčovičová - starostka obce .......................................